钦定古今图书集成/明伦汇编/氏族典/第431卷 > 赵必涟
## 钦定古今图书集成/明伦汇编/氏族典/第431卷 > 赵必涟

按《万姓统谱》：必涟字仲连，崇安人。少刻苦读书，开庆
间，以父泽当补官，辞不受。晚筑室黄柏里，自号山泉
翁，植梅数百株，名其居曰“梅花庄。”与弟若槸日觞咏
其中，尤精于医，有“倚吟槁。”若槸字自木，号霁山。咸淳
末登第，入元不仕。性倜傥，不治生产，独嗜吟咏，徜徉
山水间，遇会心处辄止数日，人以陶、阮辈目之，评者
谓其所作得晚唐风致。同邑刘济，字应徐，亦有诗名，
尝题必涟《梅花庄》，诗为人传诵。有《日行辩》《明德辩》行
于世。